ข้อมูลที่ลงรีวิวเป็นความเห็นส่วนตัวที่ได้พบเจอมานะคะ 
ที่ตั้ง + ลักษณะร้าน :
ร้านก๋วยจั๊บญวณรัชดาซอย 4 หน้าร้านที่นั่งทานอาจจะอบๆไปบ้าง 
แต่เค้ามีพัดลมเปิดให้ นั่งใกล้ๆพัดลมเอา
ขายจันทร์ถึงศุกร์ เก็บร้านประมาณบ่าย 2 ค่ะ
รสชาติ การบริการ ฯลฯ : 
เรามากินตอนใกล้ๆปิดร้านละ น้ำซุปเลยไม่ค่อยร้อนเท่าไหร่
แต่รสชาติเข้มข้นมาก ออกเค็มนำเลย
แล้วเค้าก็ตักเครื่องให้เยอะมาก เครื่องมีหมูสับ เลือด กระดูกหมู ตีนไก่ หมูยอเส้นๆ
มีไข่ด้วย แต่วันที่ทานไข่หมดแล้ว
เราสั่งใส่หมูสับ  หมูยอ เลือด เพิ่มรสชาติด้วยผักชีฝรั่ง กับกระเทียมเจียว 
เส้นเหนียวหนึบ ธรรมดา 40 พิเศษ 45 
หน้าร้านมีโถผัก ใบโหระพา ถั่วงอกให้ใส่เพิ่ม 
